U skladu sa članom 100. Zakona o unutrašnjoj trgovini (Službene novine FBiH, br: 87/24), direktor Društva Kristal pro d.o.o. Sarajevo, 04.12.2024. godine, donosi:




PRAVILNIK
o prodajnim podsticajima



I OPŠTE ODREDBE



Član 1.

Ovim Pravilnikom uređuju se prodajni podsticaji koje trgovac (Kristal pro  d.o.o.) Sarajevo daje kupcima/ potrošačima kada sprovodi postupak posebne vrste prodaje.



II VRSTE PRODAJNIH PODSTICAJA
Član 2.
Trgovac (Kristal pro doo Sarajevo ) u toku poslovne godine organizuje prodaju pod povoljnijim uslovima u odnosu na redovnu ponudu, i to:
· prodaja sa sniženom cijenom (rasprodaja, akcijska prodaja, stalna prodaja po sniženoj cijeni, sezonska prodaja, promotivna prodaja, prodaja grupama potrošača i druge vrste prodaje sa cijenom nižom od redovne)
· posebne pogodnosti u vezi sa isporukom montažom i održavanjem
· nagradne igre, uključujući program lojalnosti

Član 3.
Prodaju sa sniženom cijenom za određene artikle, u određenim periodima prodavac će vršiti u skladu sa potrebama tržišta, dobrim poslovnim običajima i aktuelnim trendovima (sezonska sniženja, sniženja robi koja je pred istek trajanja, vikend sniženja posebnim kategorijama stanovništva i sl.).

Član 4.
Prodaja sa sniženom cijenom će biti organizovana u skladu sa odredbama važećih zakonskih propisa iz oblasti trgovine i zaštite potrošača, kao i u skladu sa odredbama ovog Pravilnika, kao i Pravilnika o uvjetima i načinu formiranja cijena.

Član 5.
Sniženje cijena će biti izražno u procentima(%) te će visina sniženja, period važenja i artikli na koje se odnosi biti propisani posebnim odlukama koje će biti donesene od strane direktora društva.

Član 6.
Za artikle iz asortimana trgovca za koje je neophodna dostava na  adresu () trgovac će izvršiti besplatnu dostavu na adresu koja je udaljena maksimalno 50 km od prodajnog mjesta. U slučaju da je mjesto isporuke udaljeno više od 50 km, kupac plaća troškove dostave (razliku od 50 km do krajnje udaljenosti) u skladu sa posebnim cjenovnikom dostave. Trgovac nije dužan vršiti dostavu kupcima na udaljenosti većoj od 120 km.

Član 7.
Rok dostave kupljenih proizvoda na adresu kupca ne može biti duži od 30 dana od dana izvršene kupovine.

Član 8.
Za proizvode koje je neophodno montirati  prodavac može, u skladu sa mogućnostima obezbijediti besplatnu montažu na adresi kupca. Ukoliko prodavac odobri besplatnu montažu kao posebnu pogodnost, istaći će jasno obavještenje o besplatnoj montaži uz cijenu artikala.

Član 9.
Prodavac može organizovati nagradne igre za kupce koji vrše kupovinu o određenim periodima. Period trajanja nagradne igre kao i uslove pod kojima kupci mogu učestvovati, prodavac će propisati posebnom odlukom. Prodavac će na vidan i transparentan način obavijestiti kupce o nagradnim igrama, periodu trajanja i uslovima učešća.

Član 10.
Trgovac može uspostaviti program lojalnosti koji će članovima ovog programa (kupcima) omogućiti posebne pogodnosti pri kupovini. Pogodnosti koje bi kupci mogli ostvariti učešćem u programu lojalnosti prodavac će propisati posebnom odlukom.

                                                                          Član 11.
Prodavac može organizovati promotivnu prodaju za nove artikle koje uvidi prvi puta u asortiman, te za iste može odrediti cijenu nižu od redovne. Promotivna prodaja ne može trajati kraće od 7 dana niti duže od 30 dana.

III OSTALE ODREDBE

Član 12.
Odredbe ovog pravilnika odnose se na sve maloprodajne objekte koji posluju u sastavu društva Kristal pro doo Sarajevo, kao i na prodaju na daljinu.

Član 13.
Pravilnik je dostupan u poslovnim prostorijama u sjedištu Društva, u prostorijama podružnica (poslovnih jedinica) kao i na web stranici prodavca.

Član 14.
Za primjenu ovog Pravilnika odgovoran je Direktor, odnosno od njega ovlaštena osoba.

Član 15.
Ovaj Pravilnik stupa na snagu danom donošenja.
[bookmark: _GoBack]Broj: 18/2024
Sarajevo,04.12.2024 godine	
	                                                                                                                      DIREKTOR
















